কলেজ কাউন্সিলকে ঘেরাও করে বিক্ষোভ জুনিয়ার ডাক্তারদের

মেদিনীপুর: মেদিনীপুর মেডিক্যাল (Medinipur Medical) কলেজের কলেজ কাউন্সিলকে ঘেরাও করে বিক্ষোভ দেখাচ্ছে জুনিয়ার ডাক্তারদের (Junior Medical Doctors)। ৬ জন পিজিটির উপর থেকে সাসপেনশন তোলার দাবিতে কাউন্সিলের সঙ্গে বৈঠকে যোগ দেন জুনিয়ার ডাক্তাররা। তাদের দাবি ছিল অবিলম্বে সাসপেনশন তুলতে হবে। সেই দাবি না মেটায় কাউন্সিলকে মেডিক্যাল কলেজের বোর্ড রুমে ঘেরাও করে রাখল জুনিয়ার ডাক্তাররা। সাসপেনসান না তুললে ঘেরাও চলবে বলে জানানো হল। ভিতরে রয়েছে প্রিন্সিপাল, সুপার সিএমওএইচ সহ অনেকেই।

শনিবার থেকে অবস্থান বিক্ষোভের মাধ্যমে এই সাসপেনশনের বিরুদ্ধে প্রতিবাদ জুনিয়র চিকিৎসকরা। ডাক্তাররা জানান আংশিক কর্মবিরতি যেমন চলছে তেমনি চলবে। মানবিকতার কারণে ভর্তি থাকা রোগীদের জন্য জরুরি পরিষেবা দেওয়া হবে। মানুষের পরিষেবার কথা মাথায় রেখে চিকিৎসকরা কিছু পরিষেবা চালিয়ে যাবেন বলে জানিয়েছেন। তাঁরা আরও জানান যে এই এনাস্থাশিয়া টিম এবং প্রসূতি বিভাগের যে চিকিৎসকরা সেদিন সিজার করেছেন তাঁরা এর আগেও একাধিক মা’য়ের সিজার করেছেন এবং তারা সুস্থ ভাবে বাড়িও ফিরেছেন।

আরও পড়ুন: মেদিনীপুর মেডিক্যালে জাতীয় মহিলা কমিশন

স্যালাইন কাণ্ডে (Saline Controversy) প্রসূতি মৃত্যুতে তোলপাড় রাজ্য। এনিয়ে জুনিয়র ডাক্তাররা বলেন, আমাদের অনুমান স্যালাইন থেকেই যে ঘটনা ঘটেছে সেটি আড়াল করতে জুনিয়র ডাক্তারদেরকে বলির পাঠা করা হচ্ছে। আরও বলেন ওই দিন পঞ্চম প্রস্তুতি সিজার হওয়ার আগেই প্রথম যে স্যালাইনটি দেওয়া হয়েছিল তারপরে তার অসুস্থতা দেখা দেয়। তখন আমরা রোগীর পরিজনদের বাইরের থেকে স্যালাইন কিনে আনার পরামর্শ দিই। তারা কিনেও আনেন। তারপর ওই প্রসূতি সুস্থ হয়ে ওঠেন। শনিবার থেকে প্রতিবাদ স্বরুপ অবস্থান বিক্ষোভ চলবে। পাশাপাশি জরুরি পরিষেবাও দেওয়া হবে।

অন্য খবর দেখুন