মেদিনীপুর মেডিক্যাল কাণ্ডে সিআইডি তদন্ত, নির্দেশ মুখ্যমন্ত্রীর

কলকাতা: মেদিনীপুর মেডিক্যাল কাণ্ডে (Medinipur medical case) সিআইডি তদন্তের (CID investigation in Medinipur medical case) নির্দেশ দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। সোমবার সন্ধ্যায় সাংবাদিক বৈঠকে মুখ্যসচিব মনোজ পন্থ (Manoj Panth) বলেন, মুখ্যমন্ত্রী গুরুত্ব দিয়ে নিজেই পুরো ঘটনার উপর নজর রাখছেন। মুখ্যমন্ত্রী জানিয়েছেন কোনও রকমের সাফিলতি বরদাস্ত করা হবে না। গাফিলতি হয়েছে, দোষীদের চিহ্নিত করে ব্যবস্থা হবে। এই মেদিনীপুরের মেডিক্যালের ঘটনায় সিআইডি তদন্ত হবে বলে জানিয়েছেন মখ্যমন্ত্রী।

মনোজ পন্থ মুখ্যসচিব এদিন বলেন , প্রাথমিক ভাবে দেখা যাচ্ছে একটা সিরিয়াস নেগলিজেন্স ওখানে হয়েছে।
ট্রেনি ডাক্তাররা অপারেশন এর কাজে যুক্ত ছিলেন, যেটা হ‌ওয়ার কথা নয়। সিনিয়র চিকিৎসক থাকা উচিৎ ছিল। মুখ্যমন্ত্রী নিজে আজ বৈঠক করেছেন স্বাস্থ্য দফতরের আধিকারিকদের নিয়ে বৈঠক করেছেন। তিনি পরিষ্কার জানিয়েছেন যারা যারা জড়িত তাদের কোনও মতে ছাড়া হবে না।

আগেও এই স্যালাইন ব্যবহার করার বিষয়ে নির্দেশ দেওয়া হয়েছিল। তারপর আবার গত ৭ তারিখ এক‌ই নির্দেশ দেওয়া হয়েছে। ওই কোম্পানিকে প্রোডাকশন বন্ধ করতে বলা হয়েছিলো। তারপর থেকে ওদের থেকে আর এই ব্যাচের স্যালাইন নেওয়া হয় নি। আমরা একটা তদন্ত করেছিলাম। সেই সময় আমরা একটা খবর পাই এই কোম্পানির স্যালাইন নিয়ে সমস্যা আছে। সেই কারণে তখন প্রোডাকশন বন্ধ করতে বলা হয়েছিল।

আরও পড়ুন: প্রসূতির পরিবারকে দিয়ে মুচলেকা, উঠে এল চাঞ্চল্যকর তথ্য

সোমবার মুখ্যমন্ত্রী মমতা বন্দ্যোপাধ্যায়ের নির্দেশে মুখ্য়সচিব মনোজ পন্থের সঙ্গে স্বাস্থ্য সচিব নারায়ণ স্বরূপ নিগমের বৈঠক হয়। সূত্রের খবর, সেই মিটিংয়ে মুখ্য়সচিবের তীব্র ভর্ৎসনার মুখে পড়তে হয় নারায়ণ স্বরূপ নিগমকে। স্বাস্থ্য সচিবের ভূমিকায় তীব্র ক্ষোভ প্রকাশ করেছেন মুখ্যমন্ত্রী। মেদিনীপুর মেডিক্যাল কাণ্ডে প্রসূতিদের নিম্নমানের স্যালাইন দেওয়ার অভিযোগ উঠে ছিল। সেই ঘটনা খতিয়ে দেখে প্রাথমিক রিপোর্ট দিল স্বাস্থ্য ভবনের তদন্তকারী কমিটি। বৈঠকের শেষে মুখ্যসচিব বলেন, এই ঘটনায় গাফিলতি প্রমাণিত হলে অভিযুক্তদের বিরুদ্ধে কড়া পদক্ষেপ করা হবে। স্বাস্থ্য দফতরের তদন্ত কমিটির ঘটনার তদন্ত করছে। পাশপাশি স্যালাইন-কাণ্ডে তদন্ত করবে সিআইডিও। মুখ্যসচিব বলেন, ‘‘আমরা কোনও রকম গাফিলতি বরদাস্ত করব না। ঘটনার তদন্তে ৩ সদস্যের তদন্ত কমিটি গঠন করে স্বাস্থ্য দফতর।

দেখুন ভিডিও